സയൺ കോട്ട

180px|thumb|പുറം മതിൽ
മുംബൈ നഗരത്തിലെ സയൺ അഥവാ ശിവ് എന്ന സ്ഥലത്ത് സ്ഥിതിചെയ്യുന്ന ഒരു കോട്ടയാണ് സയൺ കോട്ട. 
ചരിത്രം
1669 നും 1677 നും ഇടക്ക് ഇംഗ്ലീഷ് ഈസ്റ്റ് ഇന്ത്യാ കമ്പനിയുടെ ഭരണത്തിൻ കീഴിലായിരുന്നു ഈ കോട്ട നിർമ്മിക്കപ്പെട്ടത്. ജെറാർഡ് ഓങ്ങ്ഗിയർ ആയിരുന്നു ഈ കാലഘട്ടത്തിൽ ബോംബെ ഗവർണർ. ബ്രിട്ടീഷുകാർ ഭരിച്ചിരുന്ന പരേൽ ദ്വീപ്, വടക്കു ദിക്കിൽ പോർട്ടുഗീസുകാർ ഭരിച്ചിരുന്ന സാൽസെറ്റ് ദ്വീപ് എന്നിവയുടെ അതിരിലായിരുന്നു ഇതിന്റെ സ്ഥാനം.
1925 ൽ ഇതു്  ഒരു ഗ്രേഡ് 1 പൈതൃക ഘടനയായി പ്രഖ്യാപിക്കപ്പെട്ടു.
സ്ഥാനം
സയൺ റെയിൽവേ സ്റ്റേഷനിൽ നിന്ന് 500 മീറ്റർ അകലെ ഒരു കുന്നിന്റെ മുകളിലാണ് ഇത് സ്ഥിതിചെയ്യുന്നത്. ഈ കുന്നിന് താഴെയായി പുരാവസ്തു വകുപ്പിന്റെ മുംബൈ സർക്കിൾ ഓഫീസും പണ്ഡിറ്റ് ജവഹർലാൽ നെഹ്റു ഉദ്യാനവും ഉണ്ട്. രേവ കോട്ട, ശിവ്രി കോട്ട എന്നിവയാണ് ഇതിനടുത്തുള്ള മറ്റു കോട്ടകൾ.

വൃക്ഷങ്ങളും മണ്ണും കയ്യേറിയ കരിങ്കൽ മതിലുകൾ, ചിതറിക്കിടക്കുന്ന ചുവരുകൾ, അവശിഷ്ടങ്ങൾ എന്നിവയുടെ ശേഖരമാണ് ഈ കോട്ടയിൽ കാണാൻ കഴിയുക. കോട്ടയുടെ ഭിത്തിയിൽ മുകളിൽ ഒരു ചെറിയ മുറി ഉണ്ട്. താനെ ക്രീക്കിലെ ഉപ്പളങ്ങളുടെ വിശാലദൃശ്യം ഈ കോട്ടയിൽ നിന്ന് ലഭ്യമാണ്. നശീകരണപ്രവർത്തനങ്ങൾ കോട്ടയുടെ ഘടനയെ സാരമായി ബാധിച്ചിട്ടുണ്ട്. 2009 ൽ കോട്ടയുടെ പുനരുദ്ധാരണം ആരംഭിച്ചെങ്കിലും ഫണ്ടിന്റെ കുറവുമൂൂലം ഇടയ്ക്കുവെച്ച് നിർത്തലാക്കി.
അവലംബം

വർഗ്ഗം:മുംബൈയിലെ കോട്ടകൾ